En bil med to personer rullede tirsdag eftermiddag rundt på en grusvej i udkanten af Aabybro. Det er uvist, hvad der forårsagede uheldet. Nordjyllands Politi fik meldingen om uheldet omkring klokken 17.00, og ifølge vagtchef ved Nordjyllands Politi, Jesper Sørensen, er ingen af de involverede kommet alvorligt til skade. - Vi har fået oplyst, at der ikke umiddelbart er tegn på alvorlige personskader, siger Jesper Sørensen. Begge personer blev efterfølgende kørt på sygehuset til observation.

Opsummering:
En bil var tirsdag eftermiddag ude for et uheld ved en grusvej i udkanten af Aabybro. Ingen kom alvorligt til skade.